पिपल्स च्वाइसमा फाइभ स्टार खेलाडीको प्रतिस्पर्धा
२० औं संस्करणको एनएसजेएफ–पल्सर स्पोर्ट्स अवार्डअन्तर्गत पिपल्स च्वाइसको मनोनयन बुधबार सार्वजनिक गरिएको छ । यही माघ २८ गते राजधानीमा हुने पल्सर स्पोर्ट्स अवार्डको पिपल्स च्वाइसमा फुटबलका अनन्त तामाङ, करातेका विप्लवलाल श्रेष्ठ, भलिबलकी निरुता ठगुन्ना, टेबलटेनिसकी सिक्का सुवाल श्रेष्ठ र शारीरिक सुगठनकी रजनी श्रेष्ठ मनोनयनमा परेका छन् ।
काठमाडौँ — २० औं संस्करणको एनएसजेएफ–पल्सर स्पोर्ट्स अवार्डअन्तर्गत पिपल्स च्वाइसको मनोनयन बुधबार सार्वजनिक गरिएको छ । यही माघ २८ गते राजधानीमा हुने पल्सर स्पोर्ट्स अवार्डको पिपल्स च्वाइसमा फुटबलका अनन्त तामाङ, करातेका विप्लवलाल श्रेष्ठ, भलिबलकी निरुता ठगुन्ना, टेबलटेनिसकी सिक्का सुवाल श्रेष्ठ र शारीरिक सुगठनकी रजनी श्रेष्ठ मनोनयनमा परेका छन् ।विप्लवलाल, रजनी र सिक्का ।यसअघि माघ १२ गते तय भए पनि प्राविधिक कारणले कार्यक्रम केही दिन सारिएको नेपाल खेलकुद पत्रकार मञ्च (एनएसजेएफ) ले जनाएको छ ।मञ्चका अनुसार आफ्नो खेल विधामा पाएको सफलता र लोकप्रियताका आधारमा पिपल्स च्वाइसमा खेलाडी मनोनयन गरिएको हो । मनोनयनमा परेका खेलाडीले मतको आधारबाट जित हासिल गर्नेछ ।एनएसजेएफ–पल्सर स्पोर्ट्स अवार्डमा प्रदान गरिने ९ विधामध्येको पिपल्स च्वाइस पनि एक हो । जसको विजेताले पल्सर मोटरसाइकल पुरस्कार पनि जित्नेछ । ई–सेवा भोटिङ, आयोजक मञ्चका सदस्यको मत, सामाजिक सञ्जाल (एनएसजेएफ पल्सर स्पोर्टस अवार्डको आधिकारिक फेसबुक पेज र पल्सर नेपालको आधिकारिक पेजबाट गर्नुपर्ने) बाट मत र २७ खेलका प्रमुख प्रशिक्षकको मतका आधारमा हुनेछ । ई–सेवाको मतभार ५० प्रतिशत, सामाजिक सञ्जालको मतभार २५ प्रतिशत, नेपाल ओलम्पिक कमिटीमा आबद्ध २७ राष्ट्रिय खेल संघका मुख्य प्रशिक्षकको मतभार १२.५ प्रतिशत र मञ्चका सदस्यको मतभार १२.५ प्रतिशत हुनेछ ।मञ्चले भोटिङ पार्टनरका रूपमा विद्युतीय भुक्तानीका लागि चर्चित सेवाप्रदायक कम्पनी ई–सेवासँग बुधबार नै सम्झौता गरेको छ । ई–सेवाका चिफ बिजनेस अफिसर आशिष गौतम र मञ्चका अध्यक्ष दुर्गानाथ सुवेदीले सम्झौतापत्रमा हस्ताक्षर गरेका छन् । गौतमले मनोनयनमा परेका पाँचै खेलाडीलाई ई–सेवा केयर प्याकेज प्रदान गरिने बताए । त्यसमा १ लाख रुपैयाँबराबरको स्वास्थ्य प्याकेज हुनेछ । मनोनयनमा परेका खेलाडीको प्राप्त गरेको उपलब्धि :१. रजनी श्रेष्ठ (शारीरिक सुगठन)–शारीरिक सुगठन खेल पुरुष खेलाडीका लागि मात्र हो, भन्ने मान्यता चिर्दै नेपाललाई अन्तर्राष्ट्रिय मञ्चमा चिनाउन सफल खेलाडी–सन् २०२३ मा इन्डोनेसियामा भएको एसियन बडीबिल्डिङ च्याम्पियनसिपकी स्वर्ण विजेता–सन् २०२३ मा नेपालमा भएको ५३औं एसियन बडीबिल्डिङ च्याम्पियनसिपमा रजत र कांस्य जित्न सफल–एसियन बडीबिल्डिङ २०२३ मा महिला ५५ केजी तौलमाथि समूहमा स्वर्ण जित्न सफल–नवौं राष्ट्रिय खेलकुदका कांस्य जित्न सफल २. निरुता ठगुन्ना (भलिबल)–नवौं राष्ट्रिय खेलकुदमा स्वर्ण पदक–केएनपी छैटौं राष्ट्रिय महिला भलिबलको उत्कृष्ट स्पाइकर–१९औं एसियाली खेलकुदमा प्रतिस्पर्धी–काभा महिला भलिबल च्यालेन्ज कपमा तेस्रो हुँदै कांस्य पदक विजेता–केशवलाल स्मृति महिला भलिबलमा एपीएफलाई उपाधि दिलाउन सफल र सर्वोत्कृष्ट खेलाडी३. सिक्का सुवाल श्रेष्ठ (टेबलटेनिस)–टेबलटेनिसको महिला डबल्समा राष्ट्रिय च्याम्पियन–नवौं राष्ट्रिय खेलकुदमा टिम इभेन्टमा रजत र महिला एकलमा कांस्य–स्ट्याग ग्लोबल च्याम्पियन्स लिग विजेता–हाङचोउ एसियाली खेलकुदकी प्रतिस्पर्धी –दक्षिण कोरियामा भएको एसियन च्याम्पियनसिपमा सहभागी ।४. अनन्त तामाङ (फुटबल)–चर्च ब्वाइज युनाइटेडलाई सहिद स्मारक ए डिभिजन लिगको डेब्यु सिजनमै च्याम्पियन बनाउने कप्तान–ए डिभिजन लिगको सर्वोत्कृष्ट खेलाडी–नेपाल सुपर लिगमा ललितपुर सिटी एफसीलाई च्याम्पियन बनाउने कप्तान, सर्वोत्कृष्ट खेलाडी–प्रधानमन्त्री कप थ्री नेसन्स फुटबलको उपाधि विजेता टोली सदस्य, लाओसविरुद्ध एक गोल गर्न सफल–इन्डियन सुपर लिग २०२२ (आईएसएल) खेल्ने नेपालको पहिलो नेपाली खेलाडी–साफ च्याम्पियनसिप खेलेको टिमका सदस्य ।५. विप्लवलाल श्रेष्ठ (कराते)–इन्डोनेसियाको जाकार्तामा भएको विश्व सितोरियो कराते च्याम्पियनसिपमा रजत पदक–लगत्तै चीनको हाङचोउमा भएको १९ औं एसियाली खेलकुदमा दुई खेल जित्न सफल–नवौं राष्ट्रिय खेलकुदमा खुला तौल समूहका स्वर्ण विजेता–पहिलो एनआरएनए राष्ट्रिय कराते च्याम्पियनसिप र दोस्रो कृष्णप्रसाद भट्टराई स्मृति राष्ट्रिय कराते च्याम्पियनसिपका स्वर्ण विजेता